Lav et referat af nedenstående tekst:

Tekst:
Sidste gang AaB smed tre Superliga-point på hjemmebane viste kalenderen 4. april 2013 og modstanderen hed FC Nordsjælland. På søndag hedder modstanderen FC Vestsjælland og point efter 90 minutter mod oprykkerne vil være rekord. Så vil AaB være ubesejrede på hjemmebane 15 SL-kampe i streg. Opgaven er dog ikke helt så ligetil, som den lyder. Da AaB gæstede FC Vestsjællands hjemmebane i Slagelse i august, viste måltavlen et 2-1-nederlag, da dommeren fløjtede af. - Vi har stadig den første kamp mod FC Vestsjælland i frisk erindring. De scorede to fine hovedstødsmål, og vi havde generelt en svær kamp, hvor vi havde vanskeligt ved at kreere chancer, konstaterer AaB's cheftræner Kent Nielsen. - På søndag skal vi forsøge at håndtere FC Vestsjællands meget direkte spillespil med mange dueller om andenboldene. Resultatet fra deres første kamp (0-4 mod SønderjyskE, red.) lyver en del, for faktisk præsterede Vestsjælland en glimrende første time. De har generelt god struktur i deres spil, og spillere som Rasmus Festersen, Edward Ofere og Henrik Madsen er værd at give ekstra opmærksomhed, siger Kent Nielsen.

Referat:
I næsten et år har AaB ikke tabt en Superliga-kamp på hjemmebane. Point mod FC Vestsjælland vil give klubrekord.